
de catallis fugitivorum vel mutilatorum per assisam de loco
illo N. ; scilicet de hoc v., de illo x./ et sic deinceps per
singula capita, expressis eorum nominibus et sumrnis quae
de catallis singulorum exsurgunt. Fiet autem in fine summa
omnium ; et circa finem ejusdem lineae in qua summa est,
scribetur, * in thesauro xl. librae in tot vel tot taleis, et debet
x. libras/ vel' et quietus est.' Haec sunt, frater, quorum supra
meminimus, quae ad scaccarium a vicecomite deferenda sunt,
etiamsi summpnitio nulla praecesserit. Sic et thesaurus effossa
tellure vel aliter inventus. Item cum quis laicum fundum
habens, vel civis etiam publicis inservit usuris ; si hie inte-
status decesserit, vel etiam hiis quos defraudavit non satis-
faciens test amen turn de prave acquisitis visus est condidisse,
sed eadem non distribuit, immo penes se reservavit; quia sic
perquisitis incumbens animum possidendi deseruisse non
creditur, pecunia ejus et omnia mobilia mox infiscantur ; et
non summonita per officiates ad scaccarium deferuntur ; haeres
autem jam defuncti fundo paterno et ejus immobilibus sibi
vix relict is gaudeat.

D. Ex praemissis, quae de foeneratoribus dicta sunt, quaestio
gravis animum pulsat, quam vellem, si placet, plenius expediri ;
dixisti enim, * cum quis laicum fundum habens, vel etiam civis,
publicis inservit usuris etc. ; ' ex quibus verbis personarum
quaedam distinctio inter sic delinquentes fieri posse videtur ;
ut alia sit clericorum, alia laicorum conditio, cum pares sint in
delicto. Item ex eo quod additur, ' publicis inservit usuris/
credi potest esse quasdam non publicas, quibus si quis ad-
haeserit, an legi publicarum subjaceat prorsus ignoro.

M. Frustra credidi brevibus et communibus tibi satisfacien-
dum ; cum ex hujusmodi quaestionem elicias cujus absolutio
peritorum quosdam hucusque latuit. Verum quod dicis, ' ex
verbis tuis, clericorum et laicorum sic delinquentium videtur
esse dispar conditio, cum pares sint in delicto/ non approbo :
sicut enim in gradibus sic et in culpis dissident; juxta verbum
illud ; * quanto gradus altior, tanto casus gravior ; ' in bonis
etiam et meritoriis operibus, ut quibusdam visum est, dispares
sunt. Laici enim, qui voti necessitate minus tenentur, am-
pliorem gratiam promereri videntur ; sicut in perversis actibus
hii, qui voto religionis inserviunt, gravius offendunt. Sed de
hiis hactenus. Habes autem ex praecedentibus unde tuae
quaestionis pars prima valeat absolvi. Ex eo enim quod
clericus usuris inserviens dignitatis suae privilegium demeretur^